
1.pielikums
Ministru kabineta 
2022.gada ___.____________
rīkojuma Nr. _________ 
projekta anotācijai

Valsts sabiedrības ar ierobežotu atbildību „Jaunais Rīgas teātris” veicamo papildu darbību izvērtējums 
 
	Statūtos norādītais darbības veids pēc NACE klasifikatora 
	Statuss 
	Izvērtējums 

	Radošas, mākslinieciskas un izklaides darbības (90.0)
	Pamatdarbība 
	- 

	Mākslinieku darbība (90.01)
	Pamatdarbība 
	- 

	Mākslas palīgdarbības (90.02)
	Pamatdarbība 
	- 

	Mākslinieciskā jaunrade (90.03)
	Pamatdarbība 
	- 

	Kultūras iestāžu darbība (90.04)
	Pamatdarbība 
	- 

	Vēsturisku objektu un līdzīgu apmeklējuma vietu darbība (91.03)
	Šobrīd netiek veikta, bet nākotnē ir iespējama 
	Lāčplēša ielas teātra kompleksā tika organizētas ekskursijas teātra telpās pirms rekonstrukcijas projekta uzsākšanas. Tāpat bija izveidots Smiļģa kabinets, kurā vienkopus izstādītas dažādas teātra ēkā atrastas liecības par teātra māksliniecisko darbību. Atgriežoties Lāčplēša ielas teātra kompleksā pēc tā rekonstrukcijas pabeigšanas, valsts sabiedrība ar ierobežotu atbildību „Jaunais Rīgas teātris” (turpmāk – JRT) plāno atjaunot kultūrvēsturisku liecību apkopošanu, dažādu ekspozīciju veidošanu un ekskursiju plānošanu. Cenas par ekskursijām plānots noteikt tādas, lai segtu ar tās vadīšanu saistītos izdevumus, un tās tiks apstiprinātas ar valdes rīkojumu. 

	Cita izklaides un atpūtas darbība (93.29)
	Papildu darbība 
	JRT piedāvā digitāli pieejamus teātra radītus kultūras produktus – daudzsēriju mākslas filmu „Aģentūra” un teātra iestudējumu „Baltais helikopters”, kas pārveidots filmas versijā. Šādi papildus darbības veidi saistīti ar būtiskiem ieguldījumiem, tāpēc tie īstenojami nevis patstāvīgi, bet gan lai kompensētu mākslinieciskā personāla dīkstāvi periodā, kad nav iespējams plānot pamatdarbību, vai citos īpašos gadījumos, kas saistīti ar JRT pamatdarbības popularizēšanu. Konkrētajiem iepriekš pieminētajiem papildpakalpojumiem nepieciešamie finanšu līdzekļi tika pārvirzīti no Covid-19 ierobežojumu laikā paredzēto, bet pārcelto jauniestudējumu sagatavošanas budžeta un citiem JRT pašu ieņēmumiem, ziedojumiem vai mērķfinansējumiem. Papildpakalpojumu sniegšanā tiek piesaistīti ārpakalpojumu sniedzēji, jo šo papildpakalpojumu īstenošana pārsniedz pastāvīgi JRT nodarbināto darbinieku kompetenci, kā arī JRT materiāltehniskā nodrošinājuma kapacitāti. JRT ieskatā šādu papilddarbības veidu īstenošana būtiski neietekmē tirgu un konkurenci, jo tiek īstenoti periodiski, šajā gadījumā Covid-19 noteikto ierobežojumu kontekstā un to mākslinieciskā koncepcija balstīta uz JRT īpašajiem, izņēmuma resursiem – tās unikālo teātra mākslinieku kolektīvu. Pirms citiem filmas izplatīšanas veidiem JRT radīto daudzsēriju mākslas filmu „Aģentūra” JRT piedāvāja noskatīties JRT tīmekļvietnē, nosakot cenu līdzīgi citām digitālā formātā noskatāmām teātra izrādēm. Daudzsēriju mākslas filma „Aģentūra” pārdota arī apraidei televīzijā (lineārajā televīzijā un izplatīta interneta televīzijā SVOD pakalpojuma veidā). Dažādas televīzijas kompānijas piedāvā cenu par pārraidīšanu un izplatīšanu internetā, savukārt JRT no iesniegtajiem piedāvājumiem izvērtē JRT interesēm visatbilstošāko un izdevīgāko piedāvājumu. Iepriekš aprakstīto darbības modeli JRT plāno piemērot arī citu filmu projektu, tai skaitā teātra iestudējuma „Baltais helikopters”, kas pārveidots filmas versijā, ietvaros. 

	Grāmatu izdošana (58.11)
	Papildu darbība 
	Šobrīd norit darbs pie grāmatas par JRT trupu un teātra ēku. Projekts ir laikietilpīgs un tika iesākts vēl pirms Lāčplēša ielas teātra kompleksa rekonstrukcijas būvdarbu sākuma. Grāmatas izdošanu plānots pabeigt līdz ar JRT trupas atgriešanos jaunajā Lāčplēša ielas teātra kompleksā pēc tā rekonstrukcijas darbu pabeigšanas. Grāmata tiks paredzēta gan reprezentācijas vajadzībām, gan arī tiks piedāvāts to iegādāties teātra mākslas cienītājiem. Grāmatas pārdošanas cena tiks noteikta ar valdes rīkojumu un tā tiks aprēķināta, lai segtu ar grāmatas izdošanu saistītos izdevumus, kā arī iekļaujot tajā peļņas daļu. 

	Žurnālu un periodisko izdevumu izdošana (58.14)
	Papildu darbība 
	JRT izdod publicitātes materiālus teātra iestudējumiem – izrāžu programmiņas, bukletus, kurus interesenti var iegādāties tikai izrāžu izrādīšanas vietās, un tie galvenokārt ir vērsti uz to, lai sniegtu teātra skatītājam papildu informāciju par JRT iestudētajām izrādēm. 

	Citi izdevējdarbības veidi (58.19)
	Papildu darbība 
	JRT pasūta izdrukai dažāda veida teātra reklāmas materiālus, afišas u.c. Afišas netiek tirgotas. 

	Biroja tehnikas un iekārtu iznomāšana un ekspluatācijas līzings (ieskaitot datorus) (77.33)
	Šobrīd netiek veikta, bet nākotnē ir iespējama 
	Biroja tehnikas un iekārtu iznomāšana paredzēta gadījumos, kad tiek iznomātas JRT telpas kultūras pasākumu organizēšanai un apakšnomniekam nepieciešams biroja aprīkojums kultūras pasākuma norises administratīvajam darbam. Iznomāšanas cenas tiek noteiktas ar valdes rīkojumu, un telpu nomniekam nav pienākums obligāti iznomāt pasākumam nepieciešamo aprīkojumu no JRT. 

	Citu preču mazumtirdzniecība stendos un tirgos (47.89)
	Papildu darbība 
	JRT pārdod teātra publicitātes un reklāmas materiālus stendos pie ieejas teātra pasākumos gan teātra telpās, gan izbraukuma izrādēs. 

	Pārējā mazumtirdzniecība ārpus veikaliem, stendiem un tirgiem (47.99)
	Papildu darbība 
	JRT pārdod teātra publicitātes un reklāmas materiālus ārpus stendiem pie ieejas teātra pasākumos teātra viesizrāžu gadījumos.   

	Skaņu ierakstu producēšana (59.20)
	Papildu darbība 
	JRT ir producējuši skaņu ierakstus, izmantojot tajos pēc teātra pasūtījuma radītus muzikālus autordarbus. Tas tiek veikts ne tikai savām vajadzībām, bet arī sadarbības projektu ietvaros apvienojot ar sadarbības partneru interesēm, ja to paredz sadarbības līgumi. Piemēram, audioieraksts „Klausāmpasakas” tika īstenots un nodots tirdzniecībā sadarbības projekta ietvaros ar JRT atbalstītāju AS „Swedbank”. JRT piedalījās ierakstu producēšanā, nodrošinot atsevišķu pozīciju izpildi. Šo ierakstu realizāciju veica citi producenti un JRT ienākumus no ierakstu tirdzniecības neguva. 

	Sava vai nomāta nekustamā īpašuma izīrēšana un pārvaldīšana (68.20)
	Papildu darbība 
	JRT nodod apakšnomā nomas lietošanā pieņemtu nekustamo īpašumu gan kafejnīcas telpu grupu slēgta tipa sabiedriskās ēdināšanas pakalpojumu nodrošināšanai teātra pasākumu apmeklētājiem, gan atsevišķas teātra telpas kultūras pasākumu norisei. Kafejnīcas telpu nomas maksa tika noteikta atbilstoši licencētam vērtētāja veiktajam vērtējumam. 

	Darbības ar nekustamo īpašumu uz līguma pamata vai par atlīdzību (68.3)
	Neplāno veikt 
	Tiks izvērtēta iespēja precizēt JRT statūtus un atstāt tikai aktuālos un plānotos darbības veidus. 

	Reklāmas pakalpojumi (73.1)
	Papildu darbība 
	JRT nodrošina reklāmas pakalpojumus gan izvietojot reklāmas materiālus teātra publicitātes materiālos (izrāžu programmiņas, bukleti), gan īstenojot dažādas individuāli izstrādātas reklāmas aktivitātes, popularizējot dažādus uzņēmumus, to preces vai pakalpojumus teātra publicitātes materiālos vai saziņas kanālos (JRT tīmekļvietnē, uz ekrāna pie JRT biļešu kasēm u.c.). Pakalpojuma apjomi un cenas noteiktas ar valdes rīkojumu. 

	Fotopakalpojumi (74.20)
	Neplāno veikt 
	Tiks izvērtēta iespēja precizēt JRT statūtus un atstāt tikai aktuālos un plānotos darbības veidus. 

	Automobiļu iznomāšana un ekspluatācijas līzings (77.1)
	Šobrīd netiek veikta, bet nākotnē ir iespējama 
	JRT rīcībā ir autotransports – minivena buss, kas šobrīd tiek aktīvi izmantots sakarā ar ražojošo cehu trūkumu, lai nodrošinātu preču piegādi uz teātri. Brīdī, kad teātris atgriezīsies Lāčplēša ielas teātra kompleksā, kurā būs arī ražojošie cehi, un kad tas nebūs nepieciešams teātra vajadzībām, autotransportu plānots iznomāt īslaicīgai nomai. Pārejot atpakaļ uz atjaunotajām teātra telpām Rīgā, Lāčplēša ielā 25, pakalpojuma apjomi tiks precizēti un cenas tiks noteiktas ar valdes rīkojumu. 

	Cita veida individuālās lietošanas un mājsaimniecības priekšmetu iznomāšana un ekspluatācijas līzings (77.29)
	Papildu darbība 
	JRT iznomā kultūras pasākumu rīkotājiem atsevišķus dekorāciju elementus vai kostīmus. Pārejot atpakaļ uz atjaunotajām teātra telpām Rīgā, Lāčplēša ielā 25, pakalpojuma apjomi tiks precizēti un cenas tiks noteiktas ar valdes rīkojumu.  

	Citur neklasificētu pārējo mašīnu, iekārtu un materiālo līdzekļu iznomāšana un ekspluatācijas līzings (77.39)
	Papildu darbība 
	JRT iznomā kultūras pasākumu rīkotājiem specifiskas teātra īpašumā esošas tehniskās iekārtas, piemēram, dūmu mašīnu, ūdens aparātu. Pakalpojuma apjomi un cenas tiek noteiktas ar valdes rīkojumu. Papildus JRT ir iegādājies savā īpašumā traktoru plašās teritorijas uzkopšanai (sniega šķūrēšanai ziemā) pie JRT pagaidu mītnes vietas Rīgā, Miera ielā 58A. Pēc teātra darbības pārcelšanas uz atjaunoto Lāčplēša ielas teātra kompleksu teritorijas uzkopšanai traktors, iespējams, būs nepieciešams ievērojami mazāk un tāpēc JRT plāno nākotnē traktoru iznomāt. Pārejot atpakaļ uz atjaunotajām teātra telpām Rīgā, Lāčplēša ielā 25, pakalpojuma apjomi tiks precizēti un cenas tiks noteiktas ar valdes rīkojumu. 

